bavarian-nlp/barwiki-20250901 huggingface dataset:
Saturn (Planet)

Da Saturn is mit am Equatorduachmessa vo eppa 120.500 km da zwoagresste Planet vom Sunsystem und wead in seinar Gress nua vo Jupiter iwatroffen. Da Saturn is mit oana duachschnittlichn Entfeanung zur Sun vo rund 1,43 Muilliarden km da sexte Planet vom Sunsystem. Sei Boh valafft zwischn dera vom Jupiter und dera vom Uranus. Ea is da aissaste Planet, wo mit freim Aug problemlos zum segn is und wor deshoib scho seit Joartausendn bekonnt.
Ea is a Gasplanet. Seine oban, scho untasuachtn Schichtn, bestengan zu eppa 96 % Stoffotei aus Wasserstoff. Ea hod vo oin Planetn im Sunsystem de geringste mittlare Dichtn (eppa 0,69 g/cm³). Vo dena onadan Planetn hebt si da Saturn duach seine bsundas ausprägtn und scho in kloan Feanglasln sichborn Ringe ob, wo zu grossn Tei aus Eis (Wossa) und Stoana besteng.
Bis zum Joaresend 2009 san scho 62 Saturnmonde entdeckt gwen, da gresste davo is da Titan mit an Durchmessa vo 5150 km .
Sein Zeichen is a stilisiate Sichl: .
Lenin

Wladimir Iljitsch Uljanow (), Kampfnaum (russisch ), (* in Simbirsk; † 21. Jenna 1924 in Gorki bei Moskau) woa a kommunistischa Politika, marxistischa Theoretika und güt ois Begründa vo da Sowjetunion.
Wia sei Bruada wegn am plantn Attentat aufn Zarn hingricht woan is, hod si da junge Lenin dena marxistischn Sozialdemokratn aungschlossn und hod im Untagrund fia a kommunistische Revolution in Russland gorbat. 1903 hoda a eigene Fraktion in da Sozialdemokratischn Orbatapartei vo Russland, de Bolschewiki, de spädare Kommunistische Partei vo Russland. De Bolschewiki hom, unta seina Fiahrung, in da Oktoberrevolution de Mocht iwanumma und gegn End vom Biagakriag 1922 de Sowjetunion grindt.
 Main website Lenin's Works
Uranus (Planet)

Uranus (latinisiat, oidgr.: "οὐρανός" [uranós], „Himme“) is vo da Sun aus mit oana duachschnittlichn Entfeanung vo 2,9 Muilliardn km da siemte Planet im Sunsystem und wead zu dena aissan, Gasplanetn grechnet. Ea is 1781 vom Wilhelm Herschel entdeckt worn und is nochm griachischn Himmesgod Uranos bezeichnet worn.
Da Duachmessa is mit iwa 51.000 km eppa viamoi so gross wia da Duachmessa vo da Eadn, des Volumen is eppa 65 Moi so gross wia des vo da Eadn. Uranus is nua unta ginstign Umständn mit freim Aug z segn. Physikalisch is da Uranus mitm Neptun vagleichbor und nimmt noch eam mit rund 14 Eadmassn in da Rangfoige vo de massnreichstn Keapa im Sunsystem an viatn Plotz ein. Wosn Duachmessa betrifft, so liagta a Aizal vorm Neptun af Rang drei – nochm Jupiter und Saturn. Afgrund vo Eisvorkomma im Innan wean Uranus und Neptun aa „Eisriesn“ gnennt.
Des astronomische Symbol vom Uranus is ähnlich wias Symbol vom Mars. Im Untaschied zu dem hod da Kroas an Zentralpunkt, und da Pfei aufm Kroas steht senkrecht: .
Dornenreich

Dornenreich is a esterraichische Dark-/Black-Metal-Band. Se is 1994 vum Thomas „Valñes“ Stock (friahra „Dunkelkind”) gründt woan.
Bandgschicht.
Wia de Band gründt woan is, hams in Naum „Dornenreich“ wegn de vün Auslegunsmeglichkeitn gwöhd. 1996 is da Jochen „Evíga“ Stock dazuakema und de zwoa ham mid de easchtn Kompositionen augfaungd. Im Aprü 1997 woa daun de Besetzung midn Moritz „Gilvan“ Neuner komplett. Da Gilvan hod owa bei Dornenreich nochn drittn Oibum "Her von welken Nächten" wieda aufghead. Vier Joar nochn "Her von welken Nächten" Oibum is daun "Hexenwind" aufn Moakt kema.. Nochn Hexnwind is da Thomas „Valñes“ Stock im Aprü 2006 bei Dornenreich ausgstiegn, kuaz drauf is bekaunnt gem woan, dass ob sofoat da Thomas „Inve“ Riesner bei Dornenreich auf da Fiedel midspüd. 2006 is "Durch den Traum" kema und s'Joar drauf hams a Konzeat am Summer Breeze gspüd, des Konzeat is nocha a nu fia de 2009er DVD "Nachtreisen" aufzeichnd woan. Ois eana bishea letzts Oibum haums 2008 "In Luft geritzt" vaeffntlicht. Im Feba 2011 homs eana neichs Oibum, wos Flammentriebe hoaßt, s'easchte moi bei an Live-Konzeat in da Szene Wean voagstöd.
Musikstü.
Dornenreich ham aufangs aufn Demo und auf "Nicht um zu Sterben" an Black Metal gspüd. Se ham se owa schau aufn Nochfoigeoibum "Bitter ist’s dem Tod zu dienen" musikalisch stoak weidaentwicküt, sodas eanare neichn Oibn nimma zum Black Metal dazuazöhd wean sondan eha ois Dark Metal gsegn wean. Späda hod se eana Stil imma mea in Richtung Akustik bewegt. Eana neiestes Oibum "In Luft geritzt" is deswägn a reins Akustikoibum woan.
Miguel Torga

Da Miguel Torga, amtle: "Adolfo Correira Rocha", (* 12. August 1907 z Trás-os-Montes, Portugal; † 17. Jenna 1995 z Coimbra, Portugal) wor a portugiesischa Schriftsteja, Oarzt und Lyrika.
Priestaseminar und Brasilien.
Miguel Torga is ois Adolfo Correira Rocha in da Provinz Trás-os-Montes geborn. Sei Voda Francisco Correira Rocha, a oafocha Orbata, hod ned woin, dass sei Sohn aa no "de Hogg schwinga" muass. Ea hod an Miguel dewegn vor de Alternativn gstejt, in a remisch-katholischs Priestaseminar eiztretn oda noch Brasilien z geh. Da Torga is deshoib 1918 in a Priestaseminar ganga. Mit da Zeit hoda owa gmeakt, dass a koa Priesta wean mechat und is 1920 af Brasilien ausgwandat, wora af da Fazenda vo seim Onks gorbat hod. Dea hod an Miguel in a brasilianischs Gymnasium gschickt.
Medizinstudium z Coimbra.
1925 is da Torga af Portugal zruggkema, hod do dees Gymnasium obgschlossn und a Medizinstudium an da Uni Coimbra ogfongt, wora 1933 promoviat hod. 1928 is sei easchta Gedichtband "Ansiedade" (Angst) vaeffetlicht word und ea hod ogfongt, bei da literarischn Zeitschrift "Presença" mitzorbatn. Noch seina Promotion hoida in seine Hoamat ois Landoarzt gorbat.
Schriftsteja und Oppositioneja.
1934 hoda "A Terceira Voz" (De dritte Stimm) aussagebm – de easchte Vaeffentlichung unta am Pseudonym, wora vo do o imma gnutzt hod: Miguel Torga. Miguel in Olehnung an Miguel de Cervantes und Miguel de Unamuno und Torga nach am robustn Hoadkraut, wo in de Beag woxt. 1936 is a in vaschiedane eiropejische Lenda groast, hod si z Leiria ois Oartz niedaglossn und is nacha af Coimbra szogn, wora de Literaturwissenschoftlsrin Andrée Crabbé gheirat hod. Ois Oppositionella is a ins Vesia vom Salazar-Regimes grotn, is 1939 vahofdd word und is fia drei Monat ins Gfengnis kema. Spada san weidane Vahoftungen gfoigt. Fost oi Biacha vom Torga san im Sejbstvalog easchiena. Ea hod Gedichte, Gschichtn sowia Romane gschriem und is aa ois Dogebuachschreiba bekonnt. 1989 isa fia sei Weak mitm ogsegnan "Prémio Camões" auszeichnet worn.
Schwedisch

Schwedisch (Eingbezeichnung ) is oane vo de skandinavischn Sprochn und ghead za de germanische Sprochn. Domid is's Schwedische a Tei vo da indogermanischn Sprochfamij.
Schwedisch wead vo uma 8,5 Milliona Menschn ois Muadasproch gredd, vo dena uma 8 Milliona in Schwedn und uma 290.000 ois finnlandschwedische Mindaheit (5,5 % vo da Bevejkarung) in Finnland lem.
Uasprung und Entwicklung.
De schwedische Sproch ghead za da indogermanischn Sprochfamij und hod se aus da oidnordischn Sproch vo Skandinavien entwickld.
Im Middloita is de schwedische Sproch so wia de norwegische duachs Middlniadadeitsche vo da Hanse beeihflussd worn. In da Neizeid san Eihfliss van Hochdeitschn dazua kemma, und zwoar duachn Dreißgjaaring Kriag, duach Handl und Wissnschoft. Umkeahd hod de schwedische Sproch weahnd da Herrschoft iwa Noaddeitschland do relevante Spuan hintalossn.
Listn vo deitschn Nama vo slowakischn Ortn

Des is a Listn vo deitschn Nama vo slowakischn Ortn. De Bezeichnunga wean in da Slowakei heit nimma gnutzt.
G.
unbelegt:
H.
unbelegt:
K.
unbelegt:
L.
unbelegt:
M.
unbelegt:
N.
unbelegt:
S.
unbelegt:
U.
unbelegt:
W.
unbelegt:
Im Netz.
[[Kategorie:Ort in der Slowakei|!]]
Neptun (Planet)

Neptun is vo da Sun aus da ochte und aissaste Planet im Sunsystem mit oana Entfeanung vo 4,5 Mulliardn km. Nochm Uranus is a da viatgresste Planet im Sunsystem. Zamma mitm Uranus buidd da Neptun de Untagruppm vo de "Eisriesn".
Vom Neptun san zu Zeit 13 Mond bekonnt. Da mit Obstand gresste unta dena is da Triton mit 2700 km Duachmessa.
Da Gasplanet is noch Neptun, am remischen God vom Meer und vo de fliassandn Gwessa, bezeichnet. Sein Zeichen is a stilisiata Dreizack, de Woffm vo dem God.
Grenadiermarsch

Da Grenadiermarsch ("ung: Gránátos kocka") is a Speis aus da österreichischn und ungarischn Kuchl. Ea bestäd aus Eadäpfen, Fleckal bzw. Nudln, Zwüfen und meists aa aus Speck oda Wuaschtstickal. Oft wean a Restln vo brodanam Fleich und Knedln ba da Zuabereitung vawendt.
Da Grenadiermarsch wiad in Österreich auf untaschiedliche Weise zuabereitet. Es is meistns a Hauptspeis.
Fia de ungarische Zuabereitung wean ghockte Zwüfen mit Eadäpfen aungräst. Des Gaunze wiad mit Paprikapuiva aunstaubt (papriziat) und daun gaart. De Nudln wean zeascht in Soizwossa kocht und daun dazuagmischt. Typische Beilogn san brodane Wiaschtln, Speck und Spiegleia. De Speis wiad entweda ois Hauptgericht serviat oda ois Beilog.
The Puppini Sisters

De Puppini Sisters san a Trio, des wos im Stüü vo de goidanen Zwanzga, de Dreissga und de Viazga Joa vom letztn Joahundat Close-Harmony-Gsang vuatrogt. Dea Stüü enthoid nem Retro aa moderne Elemente. Arion Berger hod den Stüü ois Swing-Punk charaktarisiat.
De Puppini Sisters san im Joa 2004 vo da Italienarin Marcella Puppini gründt wuan. Sie is duachn franzesisch-belgisch-kanadischn Animationsfüm "Das große Rennen von Bellville" dazua inspiriat wuan. Zum Trio ghean no de Engländarinnen Stephanie O'Brien und Kate Mullins. De easchte Single vo de Puppini Sisters "Boogie Woogie Bugle Boy" is a Cover vo am Titl vo de Andrews Sisters. Des Trio wiad vo ana dreikepfign Band begleitet. Des Repertoire reicht vo de Klassika vo dem Genre wia "Mr. Sandman" und "Bei Mir Bist Du Shejn" bis zu "Crazy in Love" vo da Beyoncé.
Einfluss.
De Puppini Sisters sogn vo si söwa (auf da MySpace-Seitn), dass vo de foigendn Kinstla beeinflusst wuan san: The Andrews Sisters, The Boswell Sisters, Marlene Dietrich, Fred Astaire and Ginger Rogers, Kate Bush, Mike Flowers, Joan Crawford, The Smiths und Tom Waits.
Auszeichnung.
De Puppini Sisters hom fia eana easchte CD, "Betcha Bottom Dollar", 2007 a goidane Schoiplottn kriagt.
De Webseitn vo de Puppini Sisters is meafoch auszeichnet wuan.
Libretto

A Libretto is da Text vo ana Oper, vo am Oratorium, vo ana Operettn, vo am Musical oda ana Kantatn. Im weidan Sinn weadn aa Szenarien fir Ballett und Pantomimen efta ois Libretti bezeichnet.
Da Begriff "Libretto" (Pl. "Libretti") stammt ausm Italienischn (Vakloanarungsform vo "Libro" = Buach) und bedeit „Biachal“. De Bezeichnung is im 18. Joarhundat auftaucht und hod si im 19. Joarhundat durchgesetzt.
Sefirot

De Sefirot san in da Kabbalah de zehn nummariatn Schepfakräfte (Emanationen), de wos aus an gettlichn Ursprung (Gott, "Ein Soth", des Unendliche) entstaundn san. Se wean ois Lebmsbaam ("Ez Chajim") mit 22 Vabindunspfade doagstöd.
Des dynamische Modö vom Lebmsbaam spieglt de gaunze gettliche Schepfung, den gaunzn Makro- und Mikrokosmos. Spekulative Kabbalistn (theoretische Kabbala) meditian damit, Magier (praktische Kabbala) nutzns Modö fia magische Operationen. Sämtliche Inhoite vo da irdischn und gettlichn Wöd wean dena zehn Sefirot zuagordnet. Dazua ghean tiafgrindige Deitungen vo da hebräischn Bibe, Foabm, Foamen, Engl, Wötn, vom menschliche Keapa und no vü meah. Olle meglichn Eafohrungen und Eaeignisse wean im Modö vom Lebmsbaam vaeinigt mit dem Zü vo geistiga Vatiafung (Vageistigung).
Begrifflichkeitn.
Sefirot ( aa Sephiroth, Sefiroth; heb. sg. סְפִירָה 'səfīrā" Sefira, pl. סְפִירוֹת 'səfīrōt") is da Plural vom hebräischn Wuat "Sefira", de wos "Ziffa" bedeit. De Kabbalah siecht in dem Begriff aa in mystischn Uasprung vom griachischn Wuat "Sphärn". Es wiad aungnumma, dass de Vawaundschoft vo de Begriff ausn gemeinsamen Ursprung vom griachischn und hebräischn Alfabet in da phönizischn Schrift zruckgenga. A da Begriff Ziffa is damit vawaundt (Sefira - Ziffa, Sephira - Spärn).
Systematik.
De Naumen fia de zehn Sefirot san ausn Tanach, vua oim vom "1. Buch der Chronik". Des Strukturprinzip is de Obfoige vo de Ziffan vo 1 bis 10 (10 = Malchuth, 1 = Kether):
Oidhochdeitsch

Oidhochdeitsch (Ohd.), amtle: Althochdeutsch (Ahd.) is de ejdaste schriftli bezeigde Foam vo da hochdeitschn Sproch. De Sproch is in da Zeid eppa vo 750 bis 1050 in Vawendung gwen. As Oidhochdeitsche is koa standardisiade Sproch und bstähd aus meahran Variantn. Oidboarische Texte hom an wesntlichn Otei am Oidhochdeitschn.
Textbeispui.
De Variantn im Oidhochdeitschn om Beispui van: "Vadda Unsa" Gebet.
El Argoub

El Argoub is a Stod in da Westsahara on da Feanstrossn sidle vo Ad-Dakhla, wo de Atlantikküstn entlongfiaht. Da Ort liagt in da Provinz Oued ed Dahab.
De Einwohnerzoi noch dena Resultatn vom Zensus vo 2004 betrogt 5.345.
Innara und aissara Planet

De Einteilung vo de Planetn vom Sunsystem in innare Planetn und aissare Planetn beziagt si af de Eascheinung vo zwoa Gruppm, wo si im chemischn Afbau stork voeinanda untaschein und da Grenzbereich duachn Asteroidngiatl markiat wead: De innan Planetn umlaffa de Sun innahoib vom Asteroidngiatl, de aissan Planetn aussahoib.
De innan Planetn san: 
De aissan Planetn san: 
Olle innan Planetn san terrestrische Planetn und untascheiden si damit wesentli vo de aissan Planetn, wo Gasriesn san.
Bis zum 24. August 2006 hoda da Pluto zu de aissan Planetn zejd. Noch oana Neidefinition vom Begriff Planet duach de Internationale Astronomische Union (IAU) is eam da Status owa obakonnt woan.
Asteroidngiatl

Da Asteroidengiatl, Planetoidngiatl oda Haptgiatel, is de Osammlung vo Asteroidn oda Kloaplanetn zwischen dena Bohna vom Mars und Jupiter. Da Grosstei vo de Asteroidn bzw. Planetoidn vo unsam Sunsystem befindd si in dem Bereich. Do san zua Zeit 400.000 vo soichan Objektn eafosst.
De Gsamtmassn vo oin Asteroidn vom Haptgiatl betrogt nua eppa 5 Prozent vo da Massn vom Eadmond und entspricht da Massn vom gresstn Uranusmond Titania oda am Drittl vom Pluto.
Ondare Asteroidnbereiche.
Eppa zehn Prozent vo de bekonntn Asteroidn laffa ned af Bohna zwischn Mars und Jupiter.
A weidana Asteroidngiatl, de Vulcanoiden, wean innahoib vo da Merkurboh vamutet. A Nochweis is zweng da Sunnechn no ned glunga.
Artesia

Artesia is a franzesische Musikgruppn aus Plebian in da Bretagne, de a finstare atmosphärische Musi spüd.
Bandgschicht.
Artesia is 2001 vo da Agathe gründt woan. S'easchte Demotape vo Artesia hod „L’eveil de l’âme“ ghoassn, des is owa weng da lobn Tonqualität nie aussakema. De easchte richdige Demo-CD hods daun im Septemba 2004 gem. Fia de Demo ist daun a d'Gaëlle bei Artesia ois Fiedlarin eigstiegn.
2006 hams mid „Hilvern“ eana easchts Oibum aussabrochd. Im Juni 2007 is mid „Chants d’automne“ eana zweita Scheibn aussakema. Eana neichastes Oibum hoaßt Llydaw und is im Meaz 2009 vaeffndlichd woan.
Kuipergiatl

Da Kuipergiatl (dt.: Kuipergürtel) is a scheibmfeamige Region im Sunsystem aussahoib vo da Neptunboh. De Entfeanung zua Sun betrogt eppa 30 bis 50 Astronomische Oaheitn. Es san schätzungsweis mea wia 70.000 Objekte im Kuipagiatl, wo an Duachmessa von mea wia 100 km hom.
Da Kuipergiatl hod Ähnlichkeitn mitm Asteroidngiatl is owa vui gressa. Ea is zwanzg moi so broad und 20-200 moi so massiv. Wia da Asteroidngiatl besteht da haptsächli aus kloan Himmeskeapan. Während da Asteroidngiatl in easchta Linie aus Stoana und Metoi besteht, san de Objekte ausm Kuipergiatl grossnteis aus Eis (aus Methan, Ammoniak, Wossa). Im Kuipergiatl befindn si aa drei Zweagplanetn - Pluto, Haumea and Makemake.
Amesoeurs

Amesoeurs wor a franzesische Shoegaze und Post-Black Metal Band aus Bagnols-sur-Cèze. De Band is im Summa 2004 vum Neige vo Alcest, da Audrey Sylvain und in Fursy Teyssier vo Les Discrets grindt woan. Se woitn mid Amesoeurs a Musi iwa de finstan Seitn vo da heitign Gsöschoft mocha.
Bandgschicht.
2006 homs eana easchte EP „Ruines Humaines“ aussabrocht und ham damid d'Ochtung vo de Plottnfiamen kriagt. 2007 hams nacha beim Plottenlabel „Code 666“ untaschrim. Doat homs 2009 eana easchts Oibum „Amesoeurs“ vaeffntlicht und hom se glei nochn Aussakema vo dera Scheibn wieda afglest.
Eadnoha Asteroid

Eadnohe Asteroidn (dt.: Erdnaher Asteroid, engl.: "Near-Earth asteroid"; NEA) wean Asteroidn bezeichnet, de wo a Umlaffboh hom, wo in de Nechn vo da Eadn fiaht. De kloan Himmeskeapa bewebn si ned wia de moastn Asteroidn im Asteroidngiatl um de Sun, sondan necha in Richtung vo de Bohna vo Mars und Eadn, teiweis aa Venus und Merkur. De Zammasetzung vo de eadnohn Asteroidn entspricht da Zammasetzung vo de Haptgiatl-Asteroidn.
Typn.
De eadnohn Asteroidn wean haptsächle in drei Gruppm einteit: Amor-, Apollo und Aten-Typ. De Einordnung richtes si noch ian Bohfoamen.
Listn vo de vaendalichn Stean

De Listn vo de vaendalichn Stean enhoit nua a Auswoi vo Stean, wo a Periodn vo maximal 30 Dog hom, und an Hejigkeitsuntaschied vo mindastens 0,5 mag afweisn.
Im Joar 2008 san 41.638 vaendaliche Stean bekonnt und es wean stendig meara.
Donaustod

De Donaustod (aumtlich: Donaustadt) is da 22. Weana Gmeindebeziak.
Geografie.
De Donaustod liegt im Ostn vo Wean und is mit ana Flächn vo 102,29 km² da gresste Weana Gmeindebeziak. De Donaustod mocht allaa 24,6 % vo da Flächn vo Wean aus und 30 % vo oin Greaflächn.
Duach de Donaureguliarung vo 1870–1875 is des Gebiet vom heitign Beziak grundlegend vaändat wuan. Um de Hochwossagfoa weida z entscheafn, is 1972–1987 parallel zua Donau a Entlostungsrinnan baut wuan, de wos Neie Donau haaßt und de Donauinsl.
De Beziaksgrenz valauft im Westn zum großn Teu am linkn Ufa vo da Donau (da Strom söwa zöht zum 2. Beziak). Da sidliche Teu vo da Donauinsl, vo Neia und Oida Donau und vo da Lobau (da Weana Auteu am Nationalpark Donauauen) ghean zum Beziak.
Im Noadn und Ostn hod de Donaustod an Auntei am Moachföd.
Nochbabeziak und -gmeindn.
Im Westn bzw. Sidwestn grenzn de Beziak Leopoidstod und Simmering (Bezirksteu Albern) und de Stod Schwechat (Stodeu Mannswörth) an an 22. Beziak. De Beziaksgrenz is ba Schwechat gleichzeitig Laundesgrenz za Niadaestareich.
Uschi Obermaier

Uschi Obermaier (* 24. Septemba 1946 z Sendling, Minga, aa "Chrissi Malberg") is a ehemoligs Fotomodell, wor Mitglied vo da Kommune 1 und is heit Schmuckdesignerin.
Ois 68arin is s a vehemente Vafechtarin vo da frein Liab gwen. Ois Kommunardin hod se oba ned ois politische APO-Aktivistin goitn. In iara Autobiographie "High Times" schreibt se: „Kunzelmann und seine Leute wurden vor unseren Augen zu Junkies und zur selben Zeit immer militanter.“ Drauf is se mitn Langhans af Minga ganga und hod do de "Highfish"-Kommune grindd.
De Obermaier hod aa in mearan Fuim mitgspuit und wor a Zeit long aa Mitglied vo da Mingara-Krautrock-Band Amon Düül. Se hod inzwischen die US-amerikanische Staatsbiagaschoft eahoitn und lebt heit z "Topanga Canyon" bei Los Angeles ois Schmuckdesignerin.
Filmografie.
S Lebm vo da Obermaier is 2006 unta da Regie vom Achim Bornhak mit Natalia Avelon in da Hauptroin vafuimt worn: "Das wilde Leben".
Bärnau

Bärnau is a Stod im Landkroas Tirschenreith in da Obapfoiz. De Gmoa ghert zu de ejtastn Städd in Bayern und hods Stodrecht scho seit 1343.
Eadkunde.
Bärnau liegt im Noadn vo Bayern, in da Obapfoiz, an da Grenz zua Tschechei. In Behmen san de Nachbagmoana Obora (Thiergarten) und Halže (Hals).
Gmoagliedarung.
Zu Bärnau ghean 35 Stodtei:
Buntschroutzen

&lt;templatestyles src="Vorlog:Taxobox/style.css" /&gt;
Dia Buntbarsch óder'aa Buntschråutzen / Cichliden "(Cichlidae)" sand a Famij voh da Ordnung voh dia Barsch "(Perciformes)". Cichliden sand seer formenraéch (1.700 Oarten).
A boar Oarten sand wichtige Spaésefiisch, ónnerne sand ois Aquarienfiisch beliabb. A' da Evóluziónsforschung håud d'Untersuaching voh dia Barsch, intressante Erkénntniss za dia Mechanismen voh da Oartenbidung bråucht. D'Evóluzión voh d'Buntbarsch vam Vigtoriasee und eanane Vawónten ad' benåuchbaschten Seen, stéjd heid a Módej fir'a relatiav rosche Oartenéntwiggling dor.
Vabroatungsgebit.
Dia Vurforn voh d'Buntbarsch sand urspringlich aus'm Meer kemma und san erscht nåuchand zan Leem an Siasswåusser iwergónga.
Buntbarsch bewónand mid ebber 1.700 Oarten an greessern Doaé vam trópischen Afrika und mid ebber 550 Oarten 's Amerika sidlich vam 30 Grad nerdlicher Breaden. 17 Oarten leemt auf Madagaskar, sé sand ståuch in eanerm Bstónd gferdescht. In Asien sand dia Buntbarsch mid neter ejf bis zwéjf Oarten vadreen (drói in Indien, oane an Iran: "Iranocichla hormuzensis") und sim bis åucht in Israel und Jordanien (Jordantoi).
Alloah in d'óstafrikanischn Seen (Malawisee, Tanganjikasee) leemt 350 Oarten und an Vigtoaríasee kemmand 250 bis 350 Oarten vir.
Heliosphean

De Heliosphean is a riesiga Bereich um de Sun, wo da Sunwind mit seine mitgfiahtn Magnetfejdan wiaksam ist. In dem Bereich vom Sunsystem vadrengt da Teilchenstrom vo da Sun de interstellare Materie. Fia elektrisch neitrale Atome aus am interstellarn Medium besteht de Meglichkeit, weit in de Heliosphean eindringa z kenna. Nebm an wenigen Partikln, wo des schoffa, stammt fast de gsamte Teilchenmenge in da Heliosphean vo da Sun.
Da Radius vo da Heliosphean wead auf eppa 110 bis 150 Astronomische Einheiten (AE) gschätzt. De Ogom henga stoark davo ob, wejchas interstelare Medium in da Muichstrossn de Sun grod duachqueat. De Heliosphean hod in Richtung vo da Bewegung vo da Sun imma a eidruckte Foam. De Grenz vom Einflussbereich vo da Heliosphean wead Heliopausn gnennt.
Im Netz.
Zentauren (Astronomie)

De Zentauren, noch de Zentauren aus da griachischn Mythologie so gnennt, san a Klassn vo Asteroidn, wo si zwischn dena Umlaffbohna vom Jupiter und Neptun um de Sun bewegn.
Ba oanign Zentauren, zan Beispui Pholus, is gfrorans Wossa af da Obaflechn entdeckt worn, ba ondan wia Chiron is bishea no koa Wossaeis nochgwiesn worn. Woarscheinle san de Zentauren „erloschane“ Kometn, vo dena de flichtign Bestondtei, wia beispuisweis Wossaeis oda Methan inzwischn meah oda weniga sublimiat san. Da Zentaur Chiron wead owa, seitdem a Halo (Lichteffekt) entdeckt worn is, aa ois Komet klassifiziat.
De easchtn drei entdecktn Zentauren san
Deitscheschteddel

Deitscheschteddel (englisch: Germantown) is a Schtodvierdl vo Filadelfia, in Pennsylvanien. Da uaspringliche Naum woa "Deitschessteddel", heit haßts "Germantown". Urschpringli wors a eigenschtändige Schtod, 1854 is in Philadelphia eigmoandt wurn.
Gschicht.
Deitscheschteddel is im Joa 1683 vom Deitschn Franz Daniel Pastorius grindt wurn. De easchtn Eihwohna sant aus Krefelda Raum kema. Des woan 13 Quäker- und Mennonitenfamülien, de „Original 13“ gnennt.
Da schwedische Roasande Pehr Kaim hod in da Middn vom ochtzehntn Joarhundad iwa d Siedlung gschriem:
"Sechs Meuln entfernt vu Filadölfia liagt Deitscheschteddel. Der Urt ho lai oa Schtroßn, isch ober foscht zwoa englische Meuln laung. Er wird zum gräßern Teul vu Deitsche bewohnt, de aus eanerer Hoamat noch Nordamerika kemant und si do niederlossent, weil de do Rechte haunt, de s sunscht nirgands häden. De moaschten Eiwohner sant Haundwerkcher, de foscht ollas in solcher Menge und Auszaichnung heaschtellent, dass de Gegand in kurzer Zeid lai sehr weng aus Englaund braucha wird."
Bevökarung.
De Eihwohna sant z'meist deitschn Urschprungs und aa da uaspringliche Naum vo da Stod is pennsylvaniendeitsch.
Qiqihar

Qiqihar (kinesisch: 齐齐哈尔市/齊齊哈爾市 "Qíqíhā'ěr Shì") is a beziaksfreie Stod im Siidwestn vo da Provinz Heilongjiang im neadlichn Kina in Asien. Da Naum vo da Stod hoaßt auf Deitsch gsogt sovü wia Grenzmork. Qiqihar is oane vo de ödastn Städte im Noadostn vo Kina und is im 17. Jh. n. Chr. gründt woan. Vo 1931 bis 1945 woas a wichtiga Militeastitzpunkt vo de Japaner in da Mandschurei.
Geographie.
Qiqihar hod uma 5,611 Mio. Leid, davau wohnan 883.550 (Staund 1. Jenna 2005) in da „Innenstodt“, de se auf drei Stodbeziake aufteid. De Beziake hoassn Longsha, Jianhua und Tiefeng. S'Vawoitungsgebiet vo da Stod hod a Flechn vo uma 43.000 km². Davau ham de Beziake vo da Stod a Flechn vo 4.310 km². Qiqihar liegt 146 Metta iwan Meer drüwa und doat regnds 415 mm in an noamaln Joar. Qiqihar hod, weis im neadlichn China liegt a Durchschnidstemparatua vo 3,2 °C (Jenna -25,7 °C, Juli 22,8 °C) ghead oiso ind kontinentale Klimazone.
Webseitn.
https://web.archive.org/web/20071017012317/http://www.qqhr.gov.cn/